《赓曾省斋旧题凤翔空壁》
宋代·何梦桂

沧溟陵陆起黄埃，荐福碑惊半夜雷。
玄鹤归迟生墓草，白鸥飞尽上矶苔。
寒泉辱井留脂水，黑土夷陵出烬灰。
往事兴亡浑一梦，高名千古党碑魁。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。